સાંતાક્રુઝ-વેસ્ટમાં આવેલી ટિકિટ-વિન્ડોની પાછળ પથારો કરીને બેસી જતા ફેરિયાઓને કારણે મોટા ભાગનો પરિસર ભરાઈ જાય છે. સવારથી ધીમે-ધીમે ફેરિયાઓની સંખ્યા વધતી જાય છે અને એથી ભીડના સમયે પ્રવાસીઓ માટે ત્યાંથી નીકળવું મુશ્કેલ બની જાય છે. આ બાબતે લોકો દ્વારા પ્રશાસનને ફરિયાદ કરવામાં આવી હોવા છતાં અહીં કોઈ ઍક્શન ન લેવાને કારણે ફેરિયાઓની મનમાની વધવા માંડી છે એવી ફરિયાદ પ્રવાસીઓ કરી રહ્યા છે.